Ninna Þórarinsdóttir er listakona með fjölbreyttan feril að baki og fæst við allt mögulegt ; hönnun , myndskreytingar , hönnun og fleira . Hún segir að það sé mikilvægt að hafa gaman af vinnunni og finna sinn stíl . Hvernig listamaður ertu ? „ Ég er hálfgerð samblanda af listamanni og hönnuði . Stíllinn minn er vanalega mjög grafískur , litríkur og hress – kannski blanda af því að vera krúttlegur og skrítinn með svolítinn húmor . “ Hvernig verk gerir þú aðallega og fyrir hvað ? „ Ég hef mikið verið að teikna fyrir fyrirtækið ICD sem gerir minjagripi , t.d. póstkort , handklæði , viskastykki , lyklakippur og svo framvegis . Ég hef einnig tekið að mér teikningar og grafíska hönnun fyrir lógó , bækur , hreyfimyndir og kynningar . Þessa dagana er ég aðallega að vinna fyrir Borgarbókasafnið . Þau eru að vinna að heildarútliti fyrir öll sex bókasöfnin og ég sé um myndskreytingarnar , t.d. fyrir veggmyndir , póstkort , bæklinga , hreyfimyndir og nokkra nýja hluti sem munu vera í barnadeildinni . Undanfarið hef ég verið að vinna verk í Procreate á iPad pro . Ég hef alltaf haft rosalegan áhuga á nýjum aðferðum og tækni þannig að ég ákvað að prófa þetta og er algerlega hugfangin af þessu . Hugmyndavinnan virkar þannig hjá mér að ég þarf svolítinn tíma til að melta verkefnið án þess að gera neitt með það . Svo byrja ég að skissa þar til ég er ánægð með hugmyndina , finn liti sem passa og get þá byrjað á myndinni . Hvaðan færðu innblástur ? „ Í tónlist , á ferðalögum , í fínum bókum og með því að spjalla við skemmtilegt fólk . “ Hvenær sólarhringsins finnst þér best að vinna ? „ Snemma á morgnana , helst áður en borgin er vöknuð . Svo hljóð og tímalaus tilfinning í loftinu . “ Hefur þú alla tíð haft gaman af því að teikna og mála ? „ Já , en ég hætti því yfir langt tímabil þar sem ég hélt að ég kynni ekki að teikna eins og það „ ætti ” að teikna . Mér var svo algerlega ýtt út í það aftur og þá uppgötvaði ég að þetta snýst aðallega um að þora , hafa gaman og finna sinn eigin stíl sem manni líður vel með . Síðan þá hef ég ekki getað hætt . “ „ … þetta snýst aðallega um að þora , hafa gaman og finna sinn eigin stíl sem manni líður vel með . “ Ákvaðst þú á einhverjum tímapunkti að verða listamaður eða gerðist það bara „ óvart “ ? „ Mig minnir að ég hafi alltaf viljað verða listamaður , það tók samt svolítinn tíma fyrir mig að „ leyfa “ mér að vilja það og loksins láta á reyna . “ Hvaða listamenn eru í uppáhaldi hjá þér ? „ Becky and Joe , Gary Baseman , Bubi Au Yeung , Friends With You , Bernardo P. Carvalho , Nick Cave ( fatahönnuðurinn ) og Rilla Alexander . “ Hvað er fram undan á næstu misserum ? „ Hönnun á brúðu fyrir Styrktarfélag krabbameinssjúkra barna og teikningar fyrir Borgarbókasafnið . Áframhald með Léttur í lunda-leikinn , Bita og Bubba-leikföngin og að njóta lífsins . “